《张明远自持其所居萃胜亭记来求诗为赋三篇》
宋代·冯时行

静躁固异秉，出处良一途。
岩前东来人，翻然应时须。
赫赫帝者师，去与赤松俱。
钟鼎与林泉，天以私吾儒。
穷达俯仰间，取舍亦须臾。
曲士胸臆窘，屈伸自囚拘。
长往信已隘，不休谅其愚。
倚天霜崖姿，岱表张延符。
桂栋辛夷楣，超然结云庐。
花草粲绮罗，清飚发笙竽。
冈峦为肺腑，烟霞相友于。
逍遥以徜徉，聊可与为娱。
伏枥万里心，勿作山泽癯。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。